8. februāris

8. februāris ir gada 39. diena pēc Gregora kalendāra. Līdz gada beigām ir atlikušas 326 (327 garajā gadā) dienas.

 Vārda dienas 
Aldona, Česlavs

 Notikumi 
 1826. gads — par Argentīnas pirmo prezidentu kļuva Bernardino Rivadāvija.
 1849. gads — dibināta Jaunā Romas Republika.
 1904. gads — negaidīts japāņu torpēdu uzbrukums Portartūrai Ķīnā izprovocēja Krievijas—Japānas karu.
 1924. gads — ASV Nevadas štatā pirmoreiz valsts vēsturē tika izpildīts nāvessods, izmantojot gāzi.
 1943. gads — Otrais pasaules karš: Gvadalkanalas kaujā ASV spēki pieveica japāņus.
 1956. gads — Daugavpilī reģistrēta Latvijā viszemākā gaisa temperatūra (-43,2 °C) kopš mērījumu sākuma.
 1963. gads — ASV pilsoņu ceļojumu, finanšu un komerciālie darījumi ar Kubu tika pasludināti par nelegāliem.
 1974. gads:
 pēc 84 kosmosā pavadītām dienām pirmā ASV orbitālās stacijas Skylab apkalpe atgriezās uz Zemes.
 notika militārais apvērsums Augšvoltā.
 1992. gads — Albērvilā, Francijā tika atklātas ziemas olimpiskās spēles.
 1993. gads — par Čehijas valūtu tika ieviesta Čehijas krona, nomainot Čehoslovākijas kronu.
 2001. gads — TV3 Latvija saņēma nacionālās apraides licenci.
 2002. gads — Soltleiksitijā, ASV tika atklātas 2002. gada ziemas olimpiskās spēles.
 2005. gads:
 Dānijas parlamenta vēlēšanās uzvarēja Andersa Foga Rasmusena vadītā centriski labēja koalīcija.
 Izraēla un Palestīna noslēdza pamieru.
 2006. gads — sākās krīze Austrumtimorā: 404 kareivji atstāja kazarmas.

 Dzimuši 
 1819. gads — Džons Raskins (John Ruskin), angļu mākslas un sociālais kritiķis, rakstnieks un dzejnieks (miris 1900. gadā)
 1820. gads — Viljams Šērmens (William Sherman), amerikāņu ģenerālis (miris 1891. gadā)
 1828. gads — Žils Verns (Jules Verne), franču rakstnieks (miris 1905. gadā)
 1834. gads (pēc v.s. ) — Dmitrijs Mendeļejevs (Дмитрий Менделеев), krievu ķīmiķis (miris 1907. gadā)
 1871. gads — Andrievs Niedra, latviešu politiķis (miris 1942. gadā)
 1878. gads — Martīns Būbers (Martin Buber), ebreju filozofs (miris 1965. gadā)
 1880. gads — Francis Marks (Franz Marc), vācu mākslinieks (miris 1916. gadā)
 1914. gads — Bills Fingers (Bill Finger), amerikāņu komiksu rakstnieks (miris 1974. gadā)
 1923. gads — Ēvalds Vilks, latviešu rakstnieks (miris 1976. gadā)
 1924. gads — Šarls Kostē (Charles Coste), franču riteņbraucējs (miris 2025. gadā)
 1931. gads — Džeimss Dīns (James Dean), amerikāņu kinoaktieris (miris 1955. gadā)
 1937. gads — Aivars Ģipslis, latviešu šahists (miris 2000. gadā)
 1941. gads — Niks Nolte (Nick Nolte), amerikāņu aktieris
 1949. gads — Nilss Arestrups (Niels Arestrup), franču aktieris, kinorežisors un scenārists (miris 2024. gadā)
 1955. gads — Džons Grišams (John Grisham), ASV rakstnieks
 1966. gads — Hristo Stoičkovs (Христо Стоичков), bulgāru futbolists un treneris
 1966. gads — Vita Vārpiņa, latviešu aktrise un uzņēmēja
 1971. gads — Andruss Vērpalu (Andrus Veerpalu), igauņu distanču slēpotājs
 1987. gads — Karolīna Kostnere (Carolina Kostner), itāļu daiļslidotāja
 1994. gads — Hakans Čalhanoglu (Hakan Çalhanoğlu), turku futbolists
 1995. gads — Jozua Kimmihs (Joshua Kimmich), vācu futbolists
 2003. gads — Liams Delaps (Liam Delap), angļu futbolists

 Miruši 
 1296. gads — Pšemisls II (Przemysł II), Polijas karalis (dzimis 1257. gadā)
 1587. gads — Marija I (Mary I), Skotijas un Francijas karaliene (dzimusi 1542. gadā)
 1676. gads — Aleksejs I (Алексей Михайлович), Krievijas cars (dzimis 1629. gadā)
 1696. gads — Ivans V (Иван V), Krievijas cars (dzimis 1666. gadā)
 1725. gads — Pēteris I (Пётр I), Krievijas pirmais imperators (dzimis 1672. gadā)
 1921. gads — Pjotrs Kropotkins (Пётр Кропоткин), krievu anarhists (dzimis 1842. gadā)
 1935. gads — Makss Lībermanis (Max Liebermann), vācu gleznotājs (dzimis 1847. gadā)
 1945. gads — Italo Santelli (Italo Santelli), itāļu paukotājs (dzimis 1866. gadā)
 1948. gads — Gustavs Šufts (Gustav Schuft), grieķu sporta vingrotājs (dzimis 1876. gadā)
 1957. gads — Valters Bote (Walther Bothe), vācu fiziķis (dzimis 1891. gadā)
 1957. gads — Džons fon Neimans (John von Neumann), amerikāņu matemātiķis (dzimis 1903. gadā)
 1959. gads — Daniels Subērāns (Daniel Soubeyran), franču airētājs (dzimis 1875. gadā)
 1950. gads — Aleksandrs Čaks, latviešu dzejnieks un rakstnieks (dzimis 1901. gadā)
 1999. gads — Airisa Mērdoka (Iris Murdoch), īru rakstniece un filozofe (dzimusi 1919. gadā)
 2002. gads — Ziziņu (Zizinho), Brazīlijas futbolists (dzimis 1921. gadā)
 2007. gads — Anna Nikola Smita (Anna Nicole Smith), ASV modele (dzimusi 1967. gadā)
 2021. gads — Žans Klods Karjērs (Jean-Claude Carrière), franču rakstnieks, kinoscenārists un kinoaktieris (dzimis 1931. gadā)
 2023. gads:
 Bērts Bekaraks (Burt Bacharach), ASV mūziķis (dzimis 1928. gadā)
 Miroslavs Blaževičs (Miroslav Blažević), Horvātijas futbolists un treneris (dzimis 1935. gadā)
 2024. gads — Vitālijs Ļevčenkovs, Latvijas šahists (dzimis 1949. gadā)
 2025. gads — Aldona Cinīte, latviešu bioloģe, zinātniece un rakstniece (dzimusi 1937. gadā)

 Svētku un piemiņas dienas 
 Irākas revolūcijas diena (Irāka)
 Krievijas zinātnes diena (Krievija)
 Slovēnijas kultūras diena (Slovēnija)

Kategorija:Februāris